Интревю с д-р Цветан Райчинов – председател на УС на БЛС

Новите цени и остойностяването в лечебните заведения

БНР  Нещо повече 


Водещ: Следващата тема, вероятно последна, но човек никога не знае е важна тема, не само за днешния ден, тя е свързана със здравето и никак, никак не бива да бъде подценявана. Критериите, по които болниците трябва да изпълнят, за да сключат договори с НЗОК, ще бъдат преработен. Причината, сегашните са неизпълними и всички общински болници трябва да затворят. Такова е мнението на председателя на Българския лекарски съюз, д-р Цветан Райчинов. В края на миналата седмица, финансовото министерство най-после приключи с остойностяването на клиничните пътеки за тази 2011 година. Подобно външно оценяване се прави за пръв път. Досега цените на медицинските дейности се договаряха между Лекарския съюз и Здравната каса. Пред Надежда Цекулова, д-р Райчинов, председателя на БЛС коментира, че за съжаление статуквото поне що се отнася до лошото финансиране се запазва.
Цветан Райчинов: Към момента не мога да кажа, че нещо променя от досегашното. Не бих го нарекъл и остойностяване, тъй като не виждам да се е работило по някакви методики, които да показват от къде идват стойностите и защо са такива. Това не е остойностяване. Дава се цена на нещо, без да е ясно защо е такава и от къде идва.
Репортер: Очаквате ли сериозни катаклизми в следствие на новите цени?

Цветан Райчинов: Очаквам защото има необосновано намалени цени. Примерно в инвазивна кардиология, в гастроентерология, на други места. На други места пък повишени цени, но повечето повишенията са с по 2-3 лева и не виждам те какво отражение ще дадат върху общия резултат на лечебните заведения. Така, че в този смисъл Министерство на финансите не си свърши работа, а най-малко пък свърши това което обеща, че ще даде реална стойност, че ще се разделят тези стойности на разходи по пътеката и средства за труд. Такова нещо няма изобщо.
Репортер: Преди време, сега не мога да цитирам точна цифра, защото не е пред мен текста, но здравния министър беше казал, че ще има пътеки например педиатрични, които ще бъдат с повишени двойно и тройно цени. Има ли такива пътеки?

Цветан Райчинов: Не, такива пътеки няма, с двойно и тройно цени няма да има, с 50% намаление. Но с повече от 10-15% вдигнати пътеки, не съм видял да има. Всъщност имаше една пътека в онкологията, която за мен лично не е ясно, защо стойността и е покачена, мисля, че около три-четири пъти. поискал съм обяснение и очаквам да получа.

Репортер: След като бяха публикувани клиничните пътеки, една от първите реакции беше на председателя на Асоциацията на лекарите от болничната помощ, д-р Динчо Генев, който каза, че така публикуваните критерии, предполагат затваряне на по-малките болници в цялата страна?.
Цветан Райчинов: А това вече е друго, значи това не идва от стойността, това идва от стандартите, нивата на компетентност и приложения към НРД и всъщност...

Репортер: Точно това исках да ви попитам, това не беше ли част от условията, които се договаряха?.
Цветан Райчинов: Договарят се, но съобразно стандартите, които се пишат от Министерството на здравеопазването, напрактика в по-малките болници не остава почти нищо, което да може да се работи. Твърде завишени са нивата и имах днес среща с представители на общинските болници, както и със Сдружението на общините в България. Междувременно се чухме с управителката на Националната каса, д-р Нешева. Разбрахме се до сряда да се обобщят материалите и проблемите, които има. И до края на седмицата, да проведем среща на която да видим, какво и как може да се промени, тогава.
Репортер: Края на миналата година нали точно това трябваше да се договаря?

Цветан Райчинов: Точно това нямаше как, защото въпреки всичките ми усилия, министерството беше категорично, че стандарта и нивата, ще се прилагат безапелационно. Това не може да се случи, просто ние нямаме такава спешна и неотложна помощ, която да гарантира, че ако всички общински болници спрат, ще имаме нормално здравеопазване.

Репортер: Имате ли основание да смятате, че министерството е омекнало?

Цветан Райчинов: Мисля, че да.

Репортер: Междувременно докато текат тези уточнения и вероятни промени, на какъв принцип ще работят общинските болници най вече, които няма да могат очевидно точно в момента да подпишат нови договори?.
Цветан Райчинов: Ми това е лошото, че те си работят както и досега. Има опасност да изработят дейности, които после касата да откаже да им плати. Проблема идва най вече от кадри и особено от тези, които са вече крайно малко, примерно анестезиолози.

Репортер: Просто не могат да бъдат осигурени.
Цветан Райчинов: Ми не могат, няма от къде да ги вземем. С определен брой механичен на лекари, няма да се подобри качеството, защото може да имате 10 лекари току що взели специално и заедно 10-те да не могат да направят една операция. А един специалист, с 10-15 години стаж, да няма операция, която да не може да направи.

